Mera naam Barry Allen hai aur main dunya
ka sabse taiz raftaar insaan hoon.
Jab main chota tha, meiney apni maa ko kisi
namumkin cheez se qatal hotay huay dekha.
Bhaago, Barry, bhaago!
Mere baba ko meri maa ke qatal ke ilzam mein jail hogai.
Aur phir ek haadsay ne mujhe bhi ek namumkin cheez bana diya.
Dunya ke liye, main ek aam sa forensic sciencedaan houn,
lekin khufiya taur se mein apne raftaar ko jurm se larne,
aur apne jaise dusray insaanon ko dhoondnay ke liye istimaal karta houn.
Aur ek din, main apni maa ke qatil ko dhound kar rahunga...
- Maa! - Aur apne baba ko insaf dila kar rahunga.
Mein... houn Flash.
Pichli baar, 'Flash' par...
Ronnie accelerator ke dhamakay mein khatam hogaya tha.
Ronnie zinda hai.
Main ne usey dekha hai, Cisco.
Firestorm.
Mujhay tumse Firestorm ke baaray mein baat karni thi.
Humein pehle marhale ki testing mein kuch kamyabi mili thi.
- Professor Stein... - Professor Martin Stein?
Haan, woh hamari team ke leader they.
Mein jaanta hoon ke asal main us
ke saath us raat, kiya hua tha.
Energy ke mass mein dekho... Kya dikh raha hai?
- Ronnie. Aur Professor Stein.
Dark matter ne unhein mila kar ek bana diya hai.
Ek superhero date pe jane ke liye kis tarha tayar hota hai?
Har kisi ki tarha, aur kaisey.
Yeh sahi hai.
Har koi kehta hai ke bas aap... Jaise ho waise hi rehna.
Lekin asal mein, hum hain kon?
Agar tumne ek aur baar apne kapray badlay, tou mein tumhein goli maar dounga.
Waqt ke paband ho.
Haan, bilkul. Mere dost bhi mujhe yeh hi kehte hain ke
waqt ka paband.
Kya yeh phool meray liye hai?
Tumhen acha nahin laga na?
Meinay socha ke pura guldasta le aaon,
Lekin phir meinay socha ke ajeeb sa lagega.
Nahin.
Bohot acha hai.
Shukkar.
Acha hai.
Uff!
Zabardast!
Mein jeet gayi.
Meiney kaha tha na ke Central City ke sabse
ziada mirchon wale tacos yahin milte hain.
- Uff, mujhe laga ke tum aise hi bol rahi thi.
- Mein kabhi bhi kuch aisey hi nahin bolti.
Bas ab maan hi lo ke mein, har mirch
masale wali cheez ki champion hoon.
Maan liya, tum Central City ki spice (mirch masalay) champion ho.
Mujhay meray haath, saabun se dhounay pareingey.
- Main abhi aati hoon. - Theek hai.
Hello.
Brand and Paulson ke general store main chori huwi hai.
Yaar, hadh hai. Main date par hoon.
Yeh police wale nahin sambhaal sakte?
Theek hai bhi, lekin kal jab tum akhbaar mein,
us masoom, burhi aurat ke baare mein parhogay...
Tumhein kaisay maalum ke yeh ek masoom burhi aurat hi hogi?
Rehnay dou, hamesha ek masoom si, burhi aurat hoti hai.
Acha sahi.
Koi masum burhi aurat nahin thi.
Ab tumhari baari Allen.
Batao, ab kahan jana hai?
Ab sach batao, tumhare andar kya garbar hai?
Tumhen abhi tak kisi larki ne pataya kyun nahin hai?
Daftar se call hai. Bas ek minute.
Hello.
- Hello. - Haan suno.
Mujhe malum hai ke tum date pe ho, lekin 52nd and Waid par
ek aadmi khud kashi karne wala hai.
Sir, meherbani yeh mat karen.
Aap ke paas Khuda ka diya hua sab kuch hai.
Nahin, mere paas kuch bhi nahin.
Kya aap mujhe wahan upar wapis jaanay deingay?
Nahin.
Tou... shukriya.
Koi baat nahin.
Yeh kis liye tha?
Yeh dekhnay ke liye ke mein tumhare saath dusri date pe jana chahungi ya nahin.
Tou kya socha?
Ek aur dafa dekh kar batati hoon.
Yaqeenan.
Quentin Quale.
Kya main tumhari koi madad karsakta hoon, larke?
Kaafi waqt se mujhe kisi ne "larka" nahin kaha hai.
Kya? Kya mein tumhein janta hoon?
Hum ek hi school main thay.
Tum mere shaagird thay?
Nahin, hum jamaat they.
University of Chicago, 1974 ki class.
Hum ne jang ke khilaaf ehtijaaj kiya tha.
Pyaar barhao, bambari nahin, yaad hai?
Dekho, mein nahin janta agar yeh
kisi qism ka mazak hai ya kya...
Main tumhare bhai ke baare mein jaanta hoon.
Sach yeh hai ke us ne khud kushi ki thi.
Tumhein us ki laash mili thi.
Main ne aaj tak yeh kisi ko nahin bataya.
Tum ne ek insan ko bataya tha.
Martin.
Mujhe tumhari madad ki zarurat hai.
Wah yaar. Tum jurm ke saath saath larkiyan bhi phassa leitay ho.
Yaar, sab itna kamaal ka tha.
Woh kamaal ki hai, yaar.
Hum aaj wapis date par jarahe hain.
Aaj raat wapis? Sachi?
Tum kuch ziada hi taiz nahin jarahe ho?
Nahin. Kya matlab?
Sirf dusri date hi to hai.
Nahin, nahin, nahin.
Mera matlab tha ke jald baazi to nahin kar rahe.
Dekho, mujhe pata hai ke tum taiz raftaar ho,
lekin ek hota hai taiz, aur dusra hota hai taiz.
Kya tumhein kuch samajh araha hai?
- Kuch nahi. - Cisco sahi keh raha hai.
Kyunke tumhare dil ki dharkan aur blood pressure, kaafi ziada hai,
to hum keh sakte hain ke tumhari raftaar ki wajah se...
Tumhein bohot si idhar udhar ki cheezon ke baare mein sochna parega.
Jaise ke bohot saari cheezein.
Aur baseball.
Thande paani se nahanay ke baare mein.
Balke pata hai kya? Kisi rahba ke baaray mein.
Yaar, yeh sirf dusri date hai.
Dusri date? Kis ke saath?
Linda Park ke saath woh hi... Sports reporter.
- Hello? - Acha... zabardast.
Linda achi hai. Tum bhi achay ho.
To... acha hai.
Suno, mujhe jana hoga. Ek dost ko madad ki zarurat hai.
Sab theek tou hai? Hum abhi to yahan aaye hain.
Haan haan, main tum logon se baad main milta hoon.
Quentin Quale par kal raat un ki lab,
Concordance Research ke paas, hamla hua hai.
Hamlay ke baad ilaaqay mein
"Burning Man" ke baaray mein kaafi reports aayi hain.
"Burning Man"?
Caitlin tum kuch haftay pehle isi ke baaray mein puch rahi thi na?
- Agaye tum. - Jee.
- Yahan aanay ka shukriya. - Koi baat nahin.
Waise hum yahan kar kiya rahe hain?
Yeh Barry ka purana ghar hai.
Jahan us ki maa ka qatal hua tha?
Barry ki maa ke qatil ko le kar, mujhe ek khayal aya hai.
Meiney socha ke hum jurm
ke manzar se dobara tehqeeqat karen,
tum apni techniky(technical) maharat istimaal karo,
aur mujhe yeh sabit karne main
madad karo ke asli qaatil kon hai.
Zarur, humein Doctor Wells aur Caitlin
ko bhi is ke baaray mein batana chahye.
Nahin, yeh filhaal humaray darmiyan rehnay dou.
Agar bohot saare logon ko pata hoga, to Barry ko bhi pata chal jayega,
aur main nahin chahta ke woh is sab mein tab tak shamil ho,
jab tak humein kuch pakka na pata ho.
Hello, ma'am.
Mein Detective West hoon.
Yeh Cisco Ramon hai.
Aur mujhe Sherry kahein, woh drink ki tarha.
Mein aap ke liye kiya kar sakti hoon, Detective?
Mujhe nahin malum, agar aap jaanti hain ke
Yahan taqreebam 15 saal pehle, ek qatal hua tha.
Haan, mujhe malum hai.
Hum ne us ki tehqeeqat wapis se shuru kardi hai.
Kya hum andar aakar ghar ko dekh sakte hain?
Zaroor, kyun nahin.
Shukriya.
Kya aap akeli rehti hai?
Jee, meri talaaq hochuki hai.
Ronnie ko khula ghumnay dena, ab sahi nahi.
Woh to ab Ronnie hai bhi nahin.
Woh Martin Stein hai, jo Ronnie
ke jism ke saath ghoom raha hai.
Ek vampire ki tarha.
Is baat ki koi wajah hai ke Stein ka dimaagh
Ronnie ke jism ko qabu kar raha hai?
Aur Ronnie ka dimag, Stein ke jism ko nahin?
Mere khayal se seedha seedha Darwinism hai.
Ek bilkul naya organism
zinda rehne ke liye, apne mazbut se mazbut auza chunega.
Jo sab se ziada fit hota hai, wahi zinda rehta hai.
Is maamlay mein, Ronnie ka jism, Stein ka dimaagh.
Kher kisi bhi haal mein, usney ek
masum insan ko nuqsaan pohnchaya hai,
aur hum ne is'se kayi kam nuqsan deh meta-humans ko pakra hai.
Caitlin... Hum yahan jo karnay wale hain,
Kya tum is'se puri tarha se mutmaen ho?
Hum us'ey kaise dhoundenge?
Jis sciencedaan par Ronnie ne hamla kiya, Quentin Quale,
woh Martin Stein ka hum jamaat tha.
Agar Martin sach mein Ronnie ke jism ko qabu kar raha hai,
hosakta hai ke woh khud yeh samajhne ki koshish kar raha ho ke usey huwa kiya hai.
Hum us ke baaray mein kya jantay hain?
Mujhay tou yeh bhi nahin malum ke Stein dikhta kaisa hai.
Martin Stein.
- Yeh Stein hai? - Jee.
- Isey tou meinay pehlay dekha hai. - Kab?
Train mein, jis din accelerator ka dhamaka hua tha.
Zabardast hai, hai na?
Mera matlab hai, S.T.A.R Labs.
Haan, haan... zabardast hai.
Style ke saath,
particle accelerator banana ho to, Harrison Wells par chor do.
Ziada tar sciencedaan... khubsoorti ki qadar nahin karte.
Albert Einstein ne kaha hai "Jab tum yeh baat maan logay ke
kainaat musalsal phail rahi hai
ek la-mehdood andaz mein, to phir..."
"Aise kapray pehenna asaan hai."
Mujhay lagta tha ke aaj kal ke naujawanon
ne kitabein parhna hi chhor diya hai.
- Haan, main woh akela naujawan hoon. - Sahi sahi.
Tabiyat haan. Shauq ya koi maqsad?
Asal main, dono.
Main ek CSI hoon.
Mein Central City Police Department ke liye kaam karta hoon.
Sach?
Tum is kaam ke liye tou kaafi chhotay lagtay ho.
Sab yeh hi kehtay hain.
Kya aap aaj raat, accelerator ko chalte huay dekhne waley hai?
Zahir hai.
Sun'ne mein ata hai ke yeh dunya ko badal dega.
Umeed tou yeh hi hai.
Carson Station.
Chalein, yeh mera stop hai.
- Aap se baat kar ke acha laga. - Tum se bhi.
Hosakta hai hum raat ko wahan milen.
Jaga deingay.
Mein wahan ek girlfriend ko la raha hoon.
Meri girlfriend nahin, woh sirf...
Maazrat... woh sirf meri dost hai,
jisey main filhal date nahin kar raha.
Darwaze band hojaenge.
Jee.
Nahin chalao!
Caitlin jo kuch bhi ho...
Zahir hai, meinay S.T.A.R Labs ke baaray mein suna hai.
Woh Martin ke harifon mein se thay.
Asal main S.T.A.R Labs aap ke shauhar, Stein sahib ke gayeb honay ke silsile mein
CCPD ki madad kar rahi hai.
Arey mujhe Clarissa kahen.
Conway Prize, scientific advancement ke liye.
Martin ko is par bohot fakhar tha.
Mujhe hamesha se yeh jeetne ki umeed rahi hai.
Arey, aur yeh dekho. Woh yeh teen dafa jeeta hai.
Woh kuch khaas hi hon ge, jo Doctor Wells unsay jal rahe hain.
Bas yeh samajh lein ke Martin ke
paas logon ko jalane ki khubi thi.
Mujhe tak.
Mein kayi bar sochti hoon ke Martin mujh se ziada
apne kaam se pyar karta tha.
Mujhe yaqin hai ke yeh sach nahin.
Aur jab se aap ke shauhar gayeb huay hai, tab se aap
ne un ke baare mein kuch nahin suna?
Nahin.
Mrs. Stein, kiya mein aap ko ek tasveer dikha sakta hoon?
Kiya aap ne isey pehle dekha huwa hai?
Haan dekha hai.
- Yeh kon hai? - Yeh...
Aap ke shauhar ke case ka ek hissa.
Aap ne isey kab dekha tha?
Mujhay kayi dafa aisa lagta tha ke koi mujhay chup kar dekh raha hai.
aur mujhay abhi bhi yeh hi lagta hai.
Aur Martin ke gayeb honay ke qareeb ek mahinay baad...
Yeh larka yahan aya tha.
Yeh mujhe kiya hogaya hai?
Ek maheena...
Ek maheena.
Clarissa.
Tum kon ho?
Tum andar kaisay aaye?
Mein hamesha apni chaabi kho deta hoon. Aur tum hamesha meray liye...
Pathar ke nichay chaabi rakhti ho.
Meri chaabi gum horahi hai. Mera dimag kharab horaha hai.
Main police ko bula rahi hoon.
Mera dimag kharab horaha hai.
Mera jism kahan hai?
Mujhe apni zindagi apne samne dikh rahi
hai, lekin main usey paa nahin sakta.
Jaldi kisi ko bhejen.
Mere ghar main ek aadmi ghus aya hai!
To lagta hai ke Martin Stein aur Ronnie Raymond ke
jism ke ilawa, unki soch bhi milti hai.
Woh dono apne pyar ki hifazat karna zaruri samajhte hain.
Clarissa ne kaha ke usey lagta hai ke usey koi dekh raha hai?
Chalo phir...
Hamare paas nigrani karne ke liye, sari malumat maujood hai.
Lekin Barry aaj rat date pe jane wala hai.
Nahin, mein maana kardounga.
Arey nahin! Tum jao.
Agar humein tumhari zarurat pari to meray khayal se,
tum yahan fatafat ajaoge.
Mujhay kuch bhi nahin mil raha. Super Light se bhi nahin.
Super Light?
Asal main yeh ek multi-spectrum ultra violet laser enhanced scanner hai jo
molecular schisms detect karta hai, 600 mega-volts ki range mein,
lekin main ne socha ke "Super Light" bolnay mein asan hoga.
Sahi, lekin is se kuch naya pata chala?
Nahin, kuch aisa nahin jo hamen pehle se malum nahin tha.
Theek hai. Dekhtay raho.
Sunye.
Larkon, main aap logon ke liye kuch pine ka la sakti hoon?
Pani? Soda?
Sharab?
Woh... nahin. Shukriya.
Acha, agar kuch pina ho to bata dijiyega, mujh se kaha gaya hai ke
meri strawberry daiquiris bari kamal ki hoti hain.
Main ap ke bare main kuch galat nahin sochunga.
Acha ab... Barry ki ammi ki lash yahan mili thi,
chaaqu saath mein tha...
Deewar pe jo khoon tha woh Nora ka hi tha.
Joe, mera khayal hai...
mujhay bas lagta hai ke shayed kafi ziada waqt guzar chuka hai.
Aur sab kuch badal gay hai.
Siwaye is sheeshe ke.
Sherry ne isey zaroor ghar ke sath kharida hoga.
Uff Khuda.
Silver nitrate.
Photography mein istemaal honay wala compound.
Yeh kaafi vintage sheeshon ke peechay hota hai.
Agar yahan us raat dou Speedster thay,
to un ke bhaagnay se jo bijli paida hui hogi,
us mein itni roshni hogi ke us ki wajah se
silver nitrate par tasawir agai hongi.
Kya tum woh hi keh rahe ho jo mein samajh raha hoon?
Us raat asal mein jo huwa, us ki tasaweer is sheeshay mein ho sakti hain.
Agai tum! Bohot achi lag rahi ho.
Baat yeh hai ke aaj raat mujhay ek date pe jana tha,
Aur main chahti thi ke mein us larke ko pasand aaon.
To phir, mein uski taraf se bol sakta hoon ke,
usey tum bohot ziada pasand aarahi ho.
Tou? Kiya yeh tumhara ghar hai? Bohot hi acha hai.
Haan. Lekin asal mein, mein yahan bara hua.
Kya yeh bohot ajeeb hai ke mein abhi bhi yahin rehta hoon?
Bilkul bhi nahin.
Mein bhi apne waaliden ke saath hi rehti hoon.
Sach mein?
Nahin. Mein ajeeb thori hoon.
Acha, to mein ne socha hai ke
Pehle Paper Clip mein khana khaenge,
phir mini golf khel kar phir ek Jazz club main jayen ge,
jahan Mal Duncan ga raha hai.
Mere sautailey baap ki wahan koi source hai,
to koi masla nahin hoga.
Aur agar tab tak tum mujhsay tang nahin ayi ho,
to hum froyo khaanay chalenge.
Ya...
Fries khaogi?
Nahin, shukriya.
Woh yahan wapis kyun aega?
Kyunke yeh us ka ghar hai.
Yaani ke uksa nahi balkay..
Matlab ke Clarissa ka. Uski wajah se us ko yeh ghar lagta hai.
Hum sab ko wapis ghar jana hota hai.
Jahan hum mehfooz mehsoos karte hain.
Jo humein apna lagta hai.
Ronnie tumharay baaray mein aisa mehsus karta hai.
Ab nahin.
Tumhein apna S.T.A.R Labs mein pehla
din yaad hai? Meiney tum se kya kaha tha?
"Ek sciencedaan ka kaam kabhi khatam nahin hota."
Ek sciencedaan ka kaam kabhi khatam nahin hota.
Mere kaam ki wajah se Ronnie ke saath yeh sab hua.
Aur Martin Stein ke saath bhi.
Lekin woh kaam abhi khatam nahin hua, aur tab tak nahin hoga
jab tak hum un dono ko ghar nahin pohncha dete.
Tou mera khayal hai ke tum Barry ko foran call kar sakti ho?
Uff.
Arey! Kya hua? Itna acha lag raha tha.
Main thora josh mein agaya tha.
Main yahi to chahti hoon.
Sorry Linda, woh main...
Mujhay thori fikar horahi hai ke main...
Kaafi taiz horaha hai yeh sab kuch.
Koi masla hi nahin.
Mujhay taiz hi pasand hai.
Sorry, mujhay yeh dekh lena chahye.
Ho sakta hai ke koi emergency ho.
Mujhay maaf kar dena.
Yeh bohot zaruri hai.
Aisa nahin ke yeh zaruri nahin.
Bas baat yeh hai ke is kaam ke liye...
Waqt bohot kam hai.
Warna main kabhi nahin jata.
Kisi ka dimagh hi kharab hoga jo yahan se is tarha jaana chaahay.
Suno, tumnay kapray ultey pehnay hain.
Hogaya, sahi hogaya.
Main tumhein message karun ga, theek hai?
Balkay main call karunga. Theek hai?
Ya kyun na main dono hi kardun?
Dono hi kardunga.
Main sach main mafi chahta hoon.
Professor Stein.
Dekhein, main aap ko nuqsaan nahin pohchana chahta,
aur main janta hoon ke aap kisi aur ko nuqsan nahin pohchana chahtay.
To agar aap sirf...
Aag na laga sakein.
Nahin!
Ya Khuda, kaafi khaufnak tha.
Mainey Sherry ko film dekhne bhej diya hai.
Mera yaqeen maanen, aaj raat, sheher ka sab se acha show,
yahan, isi jagah hone wala hai.
To tum keh rahe ho ke tum is se asal photographs nikal sakte ho?
Science bilkul sahi hai.
Yeh bilkul ek puranay film camera ki tarah kaam kar raha hai.
Main ne mirror backing develop ki,
aur humari khush qismati se,
us raat bijli ki roshni taqreeban dus dafa chali.
- Multiple exposures. - Ab samjhe na aap.
Main ne mazeed unhen digitally sahi kiya,
Aur sirf usey aur behtar karnay ke liye,
asal 2-D main se,
ek 3-D hologram nikala hai.
Cisco.
Lights.
Camera.
Action.
Kya tum isey wapis chala sakte ho? Thora ahista?
Yeh teh. Tumhein dikha?
Agla frame.
Yeh wallpaper tou naya hai.
Ya Khuda... kya yeh khoon hai?
Humaray paas us ke shauhar tha,
jis ke haath main woh hi hathyar tha jis se us ki biwi ka qatal hua tha.
Hum kisi aur mulazzim ke liye to dekh hi nahin rahe they.
Yeh khoon, un dono Speedsters, jo us rat yahan maujud thay,
un main se ek ka hai.
Hosakta hai us ka ho jis ne Nora ka qatal kiya tha.
Main sample kit le kar aata hoon.
Aakhir kar.
Linda, hello.
Hello!
Mujhe umeed hai ke mere yahan aane main koi masla to nahin.
Nahin, bilkul nahin.
Main sirf Combines par ek kahani likh rahi thi.
Arey wah, woh log kaisa khel rahe hain?
Woh kal raat tak tou bus jeetnay hi wale thay,
lekin aakhir main aakar woh haar gaye.
Ruko, hum ab hockey ki bat nahin kar rahe, hai na?
Nahin.
Main sach main bohot sharminda hoon ke main tumhein aisay chor kar chala gaya.
Main... main is tarah ka larka nahin hoon.
Acha, main tumhen batati hoon ke main kis tarah ki larki hoon.
Main ek mushkil karobar main kam karti hoon.
Aur main yahan bohot mehnat karti hoon.
To main kaafi soch samajh kar apna farig waqt kisi ke saath guzarti hoon.
Mainay us main se kuch waqt
guzarne ke liye, tumhein chuna.
Batao Barry Allen, kiya mera faisla sahi tha?
Haan, haan bilkul.
Baat sirf itni hai ke kuch zaruri kaam agaya tha.
Lekin tum se ziada zaruri nahin,
bus jaisay dono ek dusray jitne zaruri they...
Aur... aur ziada tar main dono kar sakta hoon,
lekin mujhay...
Mujhay kaam par jana hoga. Main sach main maazrat chahta hoon.
Ek police emergency hai.
Kya hum raat main baat kar sakte hain?
Main yahin par hoon... Filhal tou.
Shukriya.
- Hello! - Hello!
Jaana hoga, woh...
Hello! Haan bolo.
Khuda hafiz.
Suno, kya main tum se kuch puch sakti hoon?
Haan, zarur.
Tou... tum aur Barry sab se achay dost ho na?
Haan, sabsay achay.
Kya us ne pehle kabhi kisi ko date kiya hai?
Kyunke woh is mu'amlay mein bohot acha bhi hai aur saath hi saath
bohot, bohot bura bhi.
Ab main kaise bataon.
Woh... Barry hai.
Us ki pichli girlfriend kaisi thi?
Dekho, us ki kafi waqt se koi girlfriend nahin rahi.
Mera matlab hai, shayed woh abhi
is sab ke liye tayar nahin.
Matlab?
Woh pehle kisi ko pasand karta tha,
ek tarfa pyar tha.
matlab, woh jisey pasand karta tha,
woh usey us nazar se nahin dekhti thi.
Us ko bas thora waqt do.
Sahi.
Woh raha.
Lagta hai ke Barry ne unpay jo
tracker lagaya, woh kaam kar gaya.
Professor Stein.
Uff, main ne kaha tha ke mujh se durr raho.
Aur main rahoon gi, lekin koi aur hai jo
aap se baat karna chahta hai.
Martin?
Kya tum jaantay ho ke main kon hoon?
Clarissa.
Kiya sach main tum ho?
Mujhe nahin malum.
Mujhe apne andar se awaz ati hai,
jo is ke paas jana chahta hai.
Lekin hum nahin ja saktay.
Main wapis apne jism main jana chahta hoon.
Martin? Mera pasandeeda rang konsa hai?
Tum... Tum kabhi faisla hi nahin kar pati thi.
To tum rang birangi cheezen chunti.
Tum mujhe is halat main mat dekho.
Main tumhein dekh sakti hoon.
Mujhe tum nazar aate ho, Martin.
Yeh log tumhari madad kar sakte hain.
Inhen tumhari madad karne do.
Humari... madad karen.
To hum unhen yahan laye. Un dono ko.
Ab kiya?
Stein ko yeh lagta hai ke
woh apne aap ko nuclear fusion se,
Ronnie ke jism se alag kar sakta hai.
Aap ko kiya lagta hai?
Mujhe?
Kiya yeh mumkin hai? Nazaryati taur par, haan.
Lekin ek zarrey ko aur ek aadmi ko do hisse main torna
do bilkul alag batein hain.
Mujhe lagta hai ke aap sab pehle se jaante
hain ke aap sab mujhe ghoor rahe hain.
Maafi chahte hain.
Waise hai to qabil-e-zikar.
Main haadse ke baad ab jakar, acha mehsoor kar raha hoon.
Tum logon ne mujhe kiya khilaya?
Ek anti psychotic depressants aur mood stabilizer ki
ek drink.
Woh hi formula jo dissociative identity
disorders walon ko diya jata hai.
Mera khayal hai ke yeh tum ne socha tha?
Kaafi hushyar ho, Cait.
Mujhe Cait na bulaen.
Meherbani se.
Sorry.
Agar aap ko koi masla na ho to hum aap par kuch tests karna chahte hain.
Zarur, Doctor Snow.
Kaisi ho, main sach main sharminda hoon ke mujhe
wapis is tarah tumhen chor kar jana para.
Police ka kuch kaam tha.
Ajeeb baat hai, kyunke main ne station par call ki thi,
aur unhon ne kaha ke tum apne kisi zati
kaam ki wajah se station nahin gaye.
Main naraz nahin hoon, Barry, sach.
Lekin mujhe lagta hai ke hamen yeh khatam kar dena chahye.
Arey... ruko, kiya hum kam az kam
is bare main baat kar sakte hain?
Kiya matlab hai?
Dekho main janti hoon ke tumhare liye kisi
naye insan ko date karna kitna mushkil hoga,
jab tum abhi bhi kisi aur ko bhoolay nahin ho.
Hain, tum kiya keh rahi ho?
Tum aur Iris.
Main aur Iris, hum sath nahin...
Tumhen kis ne bataya ke main Iris ko nahin bhoola?
- Hello. - Hello, khairiyat hai?
Tum ne Linda ko kyun bataya ke main tumhen pasand karta hoon?
Main ne yeh to nahin kaha.
Ruko, yaad karne do.
Dekho Iris, yeh koi mazak nahin.
Mera matlab hai, main isey pasand karta hoon.
Main janti hoon. Aur main tumhare liye khush hoon.
Acha? Kyunke mujhe... filhal aisa
lag raha hai ke na tum mere sath rehna chahti ho,
na yeh chahti ho ke main kisi aur ke sath rahoon.
Main ne hamesha se yeh hi chaha hai ke tum kisi bohot hi achi larki se milo.
Aur main mil chuka hoon!
Aur tum ne jaan bhooj ke usey yeh bataya ke
main tumhen pasand karta tha.
Dekho, main maafi mangti hoon.
- Zabardast. - Ruko, main us se baat karun?
Nahin, nahin, nahin. Bilkul bhi nahin.
Tum us se koi baat nahin karna, main khud dekh lunga.
Main sirf chahta hoon ke tum jan lo ke...
Main tumhen ab us nazar se nahin dekhta.
Arey, main yeh janti hoon.
Theek hai.
Baad main milte hain.
Yeh huwi na baat!
Dekha? Hamen do alag logon ka khoon mila hai.
- Dono Speedster ka. - Bilkul sahi.
Ek A+ hai,
aur dusra AB-... dono kafi kam milte hain.
Main in dono ko CCPD criminal database main dekhta hoon,
agar in koi mel mil jaye to.
Kiya tum kisi ek khaas insan ke liye isey dekh sakte ho?
Haan zarur, kyun nahin.
Aap ke dimag main koi nam hai?
Doctor Harrison Wells.
Mujhe laga ke hum Barry ki ammi ka qatal suljhane ki koshish kar rahe they.
Sahi laga.
Aur main chahta hoon ke yeh baat hamare darmiyan rahe.
Aap ko lagta hai ke Doctor Wells Barry ki ammi ke qatil hai?
Aisa nahin hosakta.
Woh to Barry ko us waqt jante bhi nahin they.
Woh us ki ami ka qatal kyun karenge?
Filhal to mujhe yeh nahin malum.
Lekin mujhe yeh zarur malum hai ke Doctor Wells kafi raz rakhte hain.
Aur ho sakta hai ke yeh un main se ek ho.
Doctor Wells kamal ke admi hai.
Main kuch bhi nahin tha aur unhone mujhe naukri di,
mujhe apni zindagi badalne ka ek mauka diya.
Unhone itne logon ki madad ki hai. Woh ek qatil nahin hai.
Cisco... Main ek police wala hoon.
Main logon ko dekh kar cheezen jan leta hoon,
to main janta hoon ke main tumhen sach
batane ke liye bharosa kar sakta hoon.
Jab main kisi qatal ke mulazzim ke dost
aur khandan walon se bat karne jata hoon,
jis ka mujhe malum hota hai ke woh qatil hai...
Aur main unhen kehta hoon ke un ke apne ne qatal kiya hai...
to malum hai woh log kiya kehte hain?
Kehte hain ke woh insan aisa nahin kar sakta.
Mere khayal se aaj ke liye bohot hogaya.
Kiya aap theek hai?
Thori garmi lag rahi hai.
Ronnie ka darja-e-hararat thora ziada hi rehta hai.
Uff itna bhi nahin.
Kiya main us se baat kar sakti hoon?
Sorry larki.
Mere khayal se aisa nahin hosakta hai.
Lekin main usey mehsoos kar sakta hoon.
Mere zehen main kuch yaaden hain.
Kuch aise yaden jo meri nahin hain.
Khaas kar ke yeh ek.
Piedmont State Park? Yeh Hudson Falls ke liye mashoor hai.
Main jaanta hoon main wahan kabhi nahin gaya
lekin mujhe woh abshaar bilkul sahi se yad hain.
Yeh woh hi jaga hai jahan Ronnie ne mujhse shadi ke liye pucha tha.
Woh tum se bohot pyar karta hai.
Mujhe yeh mehsus hota hai.
Doctor suno, kiya aap ek minute yahan asakti hai?
Main abhi aati hoon.
Tum theek ho?
Haan bas thori uljhan horahi hai.
Usey jo abhi horaha hai woh dekho.
Ronnie ka jism, Steing ke zarrat ko apnaa nahin raha,
Jaise ke koi host ek parasite ko na apna raha ho.
Jo instability hai woh ek exothermic reaction paida kar rahi hai.
Mujhe fikar hai ke agar us ki
darja-e-hararat barhti chali gayi to,
ek chain reaction shuru hojaye ga.
Aur phir kiya hoga?
Woh nuclear bum ki taqat ke saath phat jayega.
Ronnie.
Ronnie nahin.
Martin Stein.
Cisco Ramon.
Tumhare saathi agle kamre main hain,
meri haalat ke bare main behes kar rahe hain.
Yeh bilkul bhi ajeeb nahin tha.
Aisa lagta hai ke jab Ronnie ki Flash ke saath larayi huwi,
us ki wajah se Firestorm matriz ghair mustehkam hogaya hai.
Yeh ghair mustehkam hai.
Us ke jism main inshiqaq(fission) barhti hi chali jarahi hai.
To us ke paas kitna waqt hai?
Agar us ka darja-e-hararat isi raftaar se barhta raha...
To kuch hi ghante.
Lekin aap isey theek kar sakte hain, hai na?
Mera matlab hai ke aap... is se pehel ke bohot
der hojaye, aap unhen alag karsakte hain na?
Agar hum unhen kisi bhi tarah alag karne ki koshish
karte hain, tou yeh tabao kun hosakta hai...
Ek nuclear(johari) dhamaka hosakta hai.
Aur is qism ka nuclear(johari) dhamaka,
pure sheher ko tabah kar sakta hai.
Siwaye is ke ke...
Kya?
Siwaye is ke ke host ka jism kam karna band karde.
Aap Ronnie ko marna chahte hain?
Main Ronnie ko marna nahin chahta hoon.
Lekin is mamle main, Ronnie ka jism hi host hai.
Agar aap Ronnie ko marte hai, to Stein bhi mar jayega.
Yeh dou log hogaye.
Mere paas isey rokne ka aur koi tariqa nahin hai.
Aur mera khayal hai ke agar Ronnie aur Professor Stein,
ko sare nataej malum hote,
to woh bhi yehi faisla karte.
Yeh do janen hai... Lakhon janon ke muqable.
Kiya tum log ek minute ke liye bahir jaowgay?
- Caitlin. - Main pehle bhi
Ronnie ko ek dafa kho chuki hoon.
Aur main yeh dobara se bardasht nahin kar sakti hoon.
Aap ne kaha ke hamare paas kuch ghante hain.
Unhen istimal karen.
Doctor Wells, aap ko sach main to aisa nahin lagta ke
humein Ronnie ko maar dena chahye, hai na?
Yahin pe ruko, Cisco.
Suno. Sorry.
Kiya main aap ke liye kuch la sakta hoon ya...
Chateau Haut-Brion Pessac-Leognan 1982 ka ek glass acha hojaye ga.
Ya shayed nahin.
Is jism ka pasandeeda zaeqa meri pasand se mukhtalif hi hoga.
Hosakta hai ab mujhe beer pasand ho.
Is se bhi kafi badtar cheezein hosakti hain.
Tumhara matlab hai jaise ke ek jeeta jagta nuclear(johari) bum hona?
Aap jante hai.
Transmutation main unstable nuclear
fission hamesha se ek khatra raha hai.
Aur, tum log kafi unchi awaaz main behes karte ho.
Maazrat chahta hoon.
Lekin main aur mere dost is masle ka hal zarur dhoond lenge, wada.
Mujhe hamari train main mulaqaat yad hai, Allen saheb.
Tum S.T.A.R Labs jarahe the, ek larke ke sath,
Lekin woh tumhari girlfriend nahin thi.
Han...
Aur ab to shayed meri koi girlfriend hi nahin.
Tum jante ho ke Einstein sirf zaheen nahin tha...
Woh kaafi mazahya bhi tha.
Woh kaise tha?
"Koi aadmi jo kisi khubsurat larki ko chumte waqt gari theek se chala le,
woh us pyari larki ko apni puri tawajjah nahin de raha."
Agar main ne is pichle saal kuch bhi
sikha hai, to woh yeh hai ke...
Zindagi bohot mukhtasir hai, isey puri tarah se jeeyo.
- Hello. - Tum yahan kiya kar rahe ho?
- Main ne tum se kaha ke sab khatam. - Main nahin chahta ke sab khatam hojae.
Main kisi aise larke ko date nahin karna
chahti, jo kisi aur ko pasand karta ho.
Main kisi aur ko pasand karta hi nahin.
Main yeh sabit karke rahunga.
Yeh Naga Jolokia hai, ya Ghost Pepper.
Yeh dunya ki sabse taiz mirch hai,
Tobasco Sauce se 401.5 guna ziada taiz.
Agar tum mere sath ek aur date par jane ke liye na mani,
to main yeh abhi yahin kha lunga.
Tum aise hi bol rahe ho.
Main aise hi kuch nahin bolta.
Kiya tum theek ho?
- Haan, bilkul. - Pakka?
Haan! Haan main tumhare sath date par chalungi.
Yeh mitch tumhen maar sakti thi, ullu.
Shukriya.
Acha.
Main apne kaam ko...
Ya mere jale huwe munh ko...
Hamare darmiyan nahin aane doonga.
Mere Central City ke spice(mirch) champion.
Agar aap mera bura na manen to, yeh ek
gair mazhab hathyar hai, Doctor Wells.
Bilkul sahi keh rahi ho, Gideon.
Lekin yeh kam pura karega.
Gideon... kia hum Tachyon Prototype ko...
ek Quantum Splicer main badal sakte hai?
Nazaryati taur par, haan, lekin main
apko khabardar kardun, Doctor Wells.
Tachyon Prototype ko badalne se aap ka timetable kharab hojayega.
Agar Central City tabah hogaya to koi timetable hi nahin bachega.
Suno. Kuch samajh aya?
Main ne kuch socha hai.
Bohot door ka tukka hai,
Lekin Cisco aur main koshish karenge.
Shukriya.
Main Professor Stein ko le kar ata hoon.
Professor ko dhoond rahe ho?
Woh to chale gaye hai.
Tum logon ka kaam pura huwa?
Ruko. Ruko.
Mujhe Stein mil gaya. Woh Badlands main hai.
Khuley maidan main, Central City se 30 meel door.
- Matlab ke Central City se ek mehfooz fasle par.
- Woh apne aap ko qurban kar raha hai.
Un ke pas kitna waqt baqi hai?
12 minute.
Aur...
Hamara kaam pura hogaya hai.
Yeh kiya hai?
Yeh... ek Quantum Splicer hai.
Kiya yeh unhen alag karne main kam karega?
Yeh toh 12 minute main pata chalega.
Ab suno, Barry ek nuclear(johari) dhamakay
se tum bhi bhaag nahin sakte,
tou tum yeh device Professor Stein ko pohnchaoge,
aur wahan se jitna jaldi hosake, nikal jaoge.
- Tum kiya kar rahi ho? - Tumhare sath chal rahi hoon.
- Nahin bhae. - Yeh bohot khatarnaak hai!
Barry ko Splicer chalana nahin ata.
Cisco mujhe samjhata jayega.
Itna waqt nahin hai.
Chalo.
Jao!
Woh kiya tha?
Woh, comm system main kuch masla araha hai.
Main abhi aya.
Cisco.
Mujhe sharmindgi to horahi hai, lekin main
ne khoon ke sample ko databade main dekha.
Ek ka kuch pata nahin, lekin dusre ka mel mil gaya.
Cisco, tum hichkicha rahe ho, kiya woh Wells ka khoon hai?
Nahin nahin, Doctor Wells ka nahin hai.
Main ne aap se kaha tha ke is se un ka koi lena dena nahin.
Lekin main janta hoon ke woh kis ka khoon hai.
Woh Barry ka hai.
Yeh hum pehle se jante hain yar ke Barry us rata waha tha.
Nahin, nahin, nahin. Aap samajh nahin rahe.
Sample main P-16 ki tadaad kafi ziada hai.
Hum jaise bare hote jate hain, yeh protein
humare khoon mein banna shuru hojata hai.
Aur is ki tadaad ek 11 sal ke bache ke hisab se bohot ziada hai.
Yeh khoon ka sample Barry ki jawani ka hai.
Professor Stein!
Tum log yahan kiya kar rahe ho? Dimag to kharab nahin hai tum logon ka!
Is ko foran yahan se le jao!
Sunen, dekhen, Ronnie abhi bhi kahin aap ke andar hai.
Woh sare log... Clarissa... MAin us sab ko marne nahin de sakta.
Is se acha hai ke main yeh sab abhi hi khatam kardun.
Hum aap ko alag kar sakte hain!
Aur hum dhamakay ko bhi rok sakte hain.
Kaise?
Ek Quantum Splicer se.
Yeh ek fission devise hai, yeh aap ke zarrat ko
itni hi energy se bombard karegi,
jitni ke particle accelerator ke dhamake ne ki thi.
Yeh aap ko alag karne ke liye kafi honi chahye.
Meherbani Professor. Waise bhi aap ke paas khone ke liye aur kuch nahin hai.
Ronnie, agar tum sun rahe ho, main tum se be hadh pyar karti hoon.
Yeh us ki taraf se tha.
Phir milte hai, Professor.
Yeh kaam nahin kar raha!
Woh nahin bachenge. Woh phatne wale hai!
Wahan se bahir niklo. Barry, wahan se foran bahir niklo!
- Nahin! Nahin! - Caitlin, hamen jana hoga.
Bhaago!
Nahin!
Sir, Central City se andazan 30 meel North East ki jaanib,
ek bara nuclear(johari) dhamaka huwa hai.
Sergeant, RAP response team ko foran bhejo.
Mujhay Firestorm la kar dou.